**projektas**

**reg. Nr. T-139**

**2.29. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos KOLEGIJOS sudarymo**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 5 punktu, 17 straipsnio 1 ir 2 dalimis, 18 straipsnio 1 dalimi, 20 straipsnio 2 dalies 6 punktu, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 96–98 punktais, atsižvelgdama į Savivaldybės mero 2019 m. birželio 00 d. teikimą Nr. MV-00 „Dėl Pasvalio rajono savivaldybės tarybos kolegijos sudarymo“, Pasvalio rajono savivaldybės taryba nusprendžia:

1. Sudaryti Pasvalio rajono savivaldybės tarybos kolegiją iš 10 Savivaldybės tarybos narių.

2. Patvirtinti Savivaldybės tarybos kolegijos nariais:

2.1.Vilhelminas Janušonis;

2.2. Igoris Malinauskas;

2.3. Nijolė Matulienė;

2.4. Algirdas Mulevičius;

2.5. Antanas Sudavičius;

2.6. Neringa Trinskienė;

2.7. Jurgita Vaitiekūnienė;

2.8. Gediminas Žardeckas.

3. Pasvalio rajono savivaldybės tarybos kolegijos nariais pagal pareigas yra Savivaldybės meras Gintautas Gegužinskas ir Savivaldybės mero pavaduotojas Stanislovas Kiudis.

4. Pripažinti netekusiu galios Savivaldybės tarybos 2015 m. gegužės 28 d. sprendimą Nr. T1-28 „Dėl Pasvalio rajono savivaldybės tarybos kolegijos sudarymo“ (su visais aktuliais pakeitimais).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio rajono savivaldybės tarybos kolegijos sudarymo**

**2019-06-10**

Pasvalys

**1. Problemos esmė**

Vadovaujantis Vietos savivaldos įstatymo ir Pasvalio rajono savivaldybės tarybos reglamento nuostatomis, sudaryti Savivaldybės tarybos kolegiją.

**2. Kokios siūlomos naujos teisinio reguliavimo nuostatos ir kokių rezultatų laukiama**

Lietuvos Respublikos vietos savivaldos įstatymo (toliau – Įstatymas) 17 straipsnio 1 dalyje nustatyta, jog Savivaldybės taryba savo įgaliojimo laikui iš tarybos narių gali sudaryti savivaldybės tarybos kolegiją (toliau – Kolegija). 17 straipsnio 2 dalyje nurodyta, kad Kolegijos narių skaičius, darbo tvarka, posėdžių organizavimo tvarka yra nustatoma reglamente.

Pasvalio rajono savivaldybės tarybos veiklos reglamento 96–98 punktuose nurodyta:

96.Taryba savo įgaliojimų laikui Savivaldybės mero siūlymu iš Tarybos narių sudaro Kolegiją, kuri nagrinėja ir svarsto klausimus numatytus Įstatyme, ir nustato jos narių skaičių.

97.Kolegijos nariai pagal pareigas yra Savivaldybės meras ir Savivaldybės mero pavaduotojas. Kitų Kolegijos narių kandidatūras Tarybai tvirtinti teikia Savivaldybės meras. Kolegijos nariais paprastai siūlomi Tarybos frakcijų, partijų, išrinktų į Tarybą, atstovai ir komitetų (išskyrus Kontrolės komitetą) pirmininkai.

98.Kandidatai patvirtinami Kolegijos nariais, jeigu už kandidatūras balsavo visų Tarybos narių dauguma.

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**

*Sprendimo projekto įgyvendinimui lėšų nereikia.*

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

**6. Sprendimo projekto iniciatoriai**

Pasvalio rajono savivaldybės meras Gintautas Gegužinskas

**7. Sprendimo projekto rengimo metu gauti specialistų vertinimai ir išvados**

Savivaldybės meras Gintautas Gegužinskas